Yn y seremoni dywedodd y darpar archdderwydd, Myrddin ap Dafydd bod y gwrthrychau yn "codi ysbryd" ac yn adlewyrchu egwyddorion am ddiwylliant a chymuned.

"Nes i sgwennu traethawd hir yn y coleg am goronau Eisteddfod, a chyfweld â sawl un oedd wedi creu coronau a gweld sut oedden nhw 'di mynd ati.

"Fedra' i ddim coelio bron 'mod i'n cael cyflwyno coron fy hun!"

'Braint'

Undeb Amaethwyr Cymru ydy noddwyr y Gadair, ac mae ei dyluniad hithau'n cyfeirio at fywyd gwledig ynghŷd â llwybr afon Conwy.

Derbyniodd cadeirydd pwyllgor gwaith Eisteddfod Sir Conwy, Trystan Lewis y gwrthrychau ar ran y brifwyl, ac mae'n dweud bod "bwrlwm" yn lleol bellach wedi misoedd o ansicrwydd am leoliad y maes, yn dilyn llifogydd ym mis Mawrth.

Gan gyfeirio at law trwm y dyddiau diwethaf, ychwanegodd: "Gobeithio ei bod hi wedi glawio hynny feder hi fel bod y caeau yn sych erbyn dechrau mis Awst."